วันพุธที่ 30 มีนาคม 2565
รัฐมนตรีเกษตรฯ ชูนโยบายเพิ่มพื้นที่สีเขียวในวัด โรงเรียน ชุมชน สนับสนุนการปลูกพืชผักสวนครัว ไม้ผล ไม้ยืนต้น เน้นการใช้อินทรียวัตถุ
รัฐมนตรีเกษตรฯ ชูนโยบายเพิ่มพื้นที่สีเขียวในวัด โรงเรียน ชุมชน สนับสนุนการปลูกพืชผักสวนครัว ไม้ผล ไม้ยืนต้น เน้นการใช้อินทรียวัตถุ เพื่อให้เด็กนักเรียนและคนในชุมชนได้บริโภคอาหารปลอดภัย และมีรายได้จากการนำผลผลิตไปจำหน่าย รวมทั้งสร้างระบบนิเวศที่ดี
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยภายหลังเป็นประธานเปิดโครงการพัฒนาเกษตรกรรมยั่งยืนในเมืองในพื้นที่วัด(Green Temple)ณธรรมสถานวัดพระราม9กาญจนาภิเษกกรุงเทพมหานครว่ากระทรวงเกษตรและสหกรณ์มีแนวทางในการพัฒนาเกษตรกรรมยั่งยืนในเมืองโดยให้มีการจัดสรรและใช้ทรัพยากรในพื้นที่ให้เกิดประโยชน์สูงสุดมีความตระหนักถึงความสำคัญและความจำเป็นที่ต้องส่งเสริมสนับสนุนให้ประชาชนในชุมชนเมืองได้เรียนรู้การทำเกษตรปลอดภัยตามวิถีพอเพียงและคนในชุมชนมีอาหารบริโภคผลผลิตปลอดภัยและไม่ทำลายสิ่งแวดล้อมซึ่งระบบเกษตรกรรมยั่งยืนคือระบบการเกษตรที่ครอบคลุมถึงวิถีชีวิตเกษตรกรกระบวนการผลิตและการจัดการทุกรูปแบบเพื่อให้เกิดความสมดุลทางเศรษฐกิจสังคมสิ่งแวดล้อมและระบบนิเวศซึ่งนำไปสู่การพึ่งตนเองและการพัฒนาคุณภาพชีวิตของเกษตรกรและผู้บริโภค
สำหรับโครงการพัฒนาเกษตรกรรมยั่งยืนในเมืองในพื้นที่วัด(Green Temple)เป็นหนึ่งในโครงการที่กระทรวงเกษตรและสหกรณ์ร่วมกับภาคีที่เกี่ยวข้องดำเนินการเพื่อเพิ่มพื้นที่สีเขียวในชุมชนเมืองโดยเฉพาะพื้นที่วัดในกรุงเทพมหานครมีวัตถุประสงค์เพื่อน้อมนำหลักปรัชญาของเศรษฐกิจพอเพียงไปปรับใช้กับคนในชุมชนเมืองเพื่อส่งเสริมให้คนในชุมชนเมืองใกล้วัดเข้าถึงอาหารปลอดภัยรวมถึงเป็นรายได้ให้แก่ชุมชนเพิ่มพื้นที่สีเขียวในวัดโรงเรียนชุมชนและเป็นศูนย์เรียนรู้ให้แก่วัดและโรงเรียนรวมทั้งเพิ่มพื้นที่และกิจกรรมทางสังคมของชุมชนในการใช้พื้นที่สาธารณะทำกิจกรรมร่วมกันเช่นปลูกผักสวนครัวไม้ผลไม้ยืนต้นสมุนไพรการลงแขกช่วยงานในแปลงเป็นต้นซึ่งมีพื้นที่นำร่องในการดำเนินการในพื้นที่ทั้งสิ้น9แห่งได้แก่วัดพระยาสุเรนทร์เขตคลองสามวาวัดบางกระดี่เขตบางขุนเทียนวัดพระราม9เขตห้วยขวางกรุงเทพมหานครวัดนายโรงเขตบางกอกน้อยกรุงเทพมหานครวัดโซนเหนือกรุงเทพฯวัดโซนตะวันตกเฉียงเหนือของกรุงเทพฯมัสยิดคอยรุดดีนศาสนสถานของฮินดูและโบสถ์และมีเป้าหมายในการดำเนินการในพื้นที่ทั่วประเทศต่อไป
“การพัฒนาเกษตรกรรมยั่งยืนในเมืองในพื้นที่วัดเพื่อผลิตอาหารเพียงพอปลอดภัยให้กับชุมชนในเมืองใกล้วัดและโรงเรียนเพื่อสร้างเป็นอาหารเป็นยารักษาโรคและสร้างรายได้รวมถึงเพิ่มพื้นที่สีเขียวสอดคล้องกับBCGโมเดลประกอบด้วย3เศรษฐกิจหลักคือ1) Bio Economyเศรษฐกิจชีวภาพ2) Circular Economyเศรษฐกิจหมุนเวียนการมุ่งสร้างมูลค่าสูงสุดจากทรัพยากรธรรมชาติควบคู่ไปกับการลดของเสียเช่นการทำปุ๋ยหมักน้ำหมักจากเศษอาหารเป็นต้นและ3) Green Economyเศรษฐกิจสีเขียวหรือเศรษฐกิจที่พัฒนาด้วยความคำนึงถึงความยั่งยืนของสิ่งแวดล้อมซึ่งการดำเนินงานปรับปรุงพื้นที่ในโรงเรียนและวัดจะช่วยเพิ่มพื้นที่สีเขียวในรูปแบบการปลูกพืชผักสวนครัวไม้ผลไม้ยืนต้นเน้นการใช้อินทรียวัตถุเช่นปุ๋ยคอกปุ๋ยหมักปุ๋ยพืชสดและปุ๋ยชีวภาพในการปรับปรุงบำรุงดินให้มีความอุดมสมบูรณ์เพื่อให้ต้นพืชมีความแข็งแรงสามารถต้านทานโรคและแมลงด้วยตนเองรวมถึงการนำเอาภูมิปัญญาชาวบ้านมาใช้ให้เกิดประโยชน์เพื่อให้คนในชุมชนสามารถบริโภคผลผลิตพืชผักผลไม้ที่ปลอดภัยอีกทั้งยังไม่ทำลายสภาพแวดล้อมโดยใช้พื้นที่ว่างเปล่าในวัดทำแปลงเกษตรเพื่อให้มีอาหารปลอดภัยให้เด็กนักเรียนและคนในชุมชนได้บริโภคและมีรายได้จากการนำผลผลิตไปจำหน่ายในตลาดชุมชนรวมทั้งสร้างระบบนิเวศที่ดีให้กับวัดและชุมชนรวมถึงให้เป็นศูนย์เรียนรู้แก่ชุมชนและตัวอย่างให้แก่วัดและชุมชนอื่นๆด้วยอย่างไรก็ตามทุกหน่วยงานในสังกัดกระทรวงเกษตรและสหกรณ์พร้อมจะให้การสนับสนุนการดำเนินงานและพร้อมเข้ามาดูแลพี่น้องประชาชนอย่างใกล้ชิด”ดร.เฉลิมชัยกล่าว